E. J. Ellilä

Eino Johannes (E. J.) Ellilä (10. kesäkuuta 1892 Onkiniemi, Sysmä – 1. helmikuuta 1983 Porvoo) oli suomalainen kustannusvirkailija, kirjojen kerääjä ja kirjailija. Ellilällä oli yksi Suomen suurimmista yksityisistä kirjakokoelmista, jossa oli suurimmillaan noin 32 000 nidettä. Ellilä kävi kansakoulun jälkeen Itä-Hämeen kansanopiston ja perusti sitten kotikyläänsä nuorisoseuran ja useita opintokerhoja. Mentyään naimisiin hän muutti vuonna 1920 Heinolaan, missä hän työskenteli toimitusharjoittelijana Heinolan Sanomat- ja Heinolainen-lehdissä (1926-1927). Vuonna 1926 Ellilä siirtyi Porvooseen, missä hän toimi aina vuoteen 1957 saakka WSOY:n palveluksessa kustannusvirkailijana. WSOY:n palveluksessa hän oli Nuoren Voiman Liiton toiminnanjohtaja 1926-1937 ja uudelleen 1941-1944. Kansan Kuvalehden päätoimittaja 1927-1934 ja Uudenmaan Sanomien va. päätoimittaja 1941-1943. Ellilä oli kiinnostunut nuorisoseura- ja kansanvalistustoiminnasta ja hän aloitti kirjallisuuden keräämisen jo nuoruusvuosinaan. Ellilä sai SKR:n tunnustuspalkinnon 1949 ja kirjastoneuvoksen arvonimen 1953. Ellilän kokoelmassa oli suomalaisten kirjailijoiden teosten ensipainoksia 1900-luvun alusta aina 1960- ja 1970-luvuille saakka. Ellilä lahjoitti 1960-luvulla 20 000 teosta Helsingin yliopiston kirjastolle ja 7 000 teosta Harvardin yliopiston kirjastolle. Vuonna 1977 hän lahjoitti vielä 3 200 teosta Lahden kaupunginkirjastolle. == Teoksia == * Suomen nuorisoseuraliike : lyhyt yleiskatsaus. 1928 * Nuorisoseurakirjallisuus. Omakustanne, Helsinki 1931 * Suomenkielinen kansanopistokirjallisuus. Omakustanne, Helsinki 1931 * Werner Söderström osakeyhtiön ja Kustannusosakeyhtiö Kirjan näytelmät : selostava luettelo, toimittanut E. J. Ellilä. WSOY 1932 * Rope Kojonen kirjoittajana. Lahti 1933 * Yrjö Hirvoinen, "Heinolan runoilija" Omakustanne, Helsinki 1933 * Luettelo Aleksis Kiven teoksista eri painoksineen sekä niiden käännöksistä ja mukailuista. 1934 * Nuorisoseurojen käsikirjastot. Etelä-Hämeen nuorisoseurojen liitto, Lahti 1934 * Aleksis Kiven teosten ja Kiveä koskevan kirjallisuuden luettelo. NVL:n kirjanystävien harrastuspiiri, Porvoo 1935 * Suomen kansanopisto ja sen työntekijät 1. 1. 1935, toimittaneet E. J. Ellilä ym. WSOY 1935 * Sanainen arkku : mietelmiä kirjoista ja lukemisesta. Gummerus 1936 * Vieraana Hitlerin maassa : "pöytäkirja" Saksan matkalta. Porvoo 1936 * Adam Honkanen, Hartolan seurakunnasta. Hartolan seurakunta 1938 * Maila Talvion tähänastiset kirjalliset julkaisut. NVL:n kirjanystävien harrastuspiiri, Porvoo 1938 * Suomalaisia kirjanomistajanmerkkejä. Gummerus 1938 * Kaksi itähämäläistä talonpoikaissukua : Tuomas Tuusjärven ja Adam Telkkävuoren l. Ellilän esivanhempia ja lähimpiä sukulaisia. Omakustanne, Porvoo 1940 * Kansalaisjärjestöjen näytelmäopas : luettelossa on mainittu 378 seuranäytelmää. Kansalaisjärjestöjen raittiustoiminnan keskusliitto, Helsinki 1943 * Kirjanystävien aapinen : 34 viitettä kirjojen keräilijöille. Gummerus 1943 * Larin-Kyöstin tähänastiset kirjalliset julkaisut. NVL:n kirjanystävien harrastuspiiri, Porvoo 1944 * V. A. Koskenniemen kirjallista tuotantoa vv. 1900-1944, luetteloinut E. J. Ellilä. WSOY 1945 * Eino Leinon kirjalliset julkaisut. NVL:n kirjanystävien harrastuspiirin julkaisuja 8. Otava 1946 * Elävä kirjain : yhdeksän lukua kirjoitustaidon ja kirjapainotaidon kehityshistoriasta. WSOY 1947 * Kirja on kohtaloni. Gummerus 1948 * Oma kirjastoni : suomalaisia yksityiskirjastoja omistajiensa kuvaamina. WSOY 1949 * Tämä on minun exlibrikseni : uusia suomalaisia kirjanomistajanmerkkejä, toimittanut E. J. Ellilä. Gummerus 1949 * Kirjallisia salanimiä ja nimimerkkejä. 1952, 2. täydennetty painos SKS 1966 * * Werner Söderström osakeyhtiön juhlaluettelo 1878-1953 / Jubilee catalogue of Werner Söderström oy. 1878-1953, toimittanut E. J. Ellilä avustajinaan Leena Karro ym, historiikin kirjoittanut Yrjö A. Jäntti. WSOY 1953 * Lukijan persoonallinen suhde kirjaan. Omakustanne, Porvoo 1956 * Tehty seisoo ja sanottu pysyy : hokuja, sutkauksia ja sananparsia Sysmän pitäjästä, kerännyt E. J. Ellilä. Omakustanne, Porvoo 1957 * Kirjan vuosisata : suomenkielisen kirjan vaiheilta kansallisen heräämisen vuosisadalla : muistiinpanoja. Uusimaa, Povoo 1959 * Werner Söderström osakeyhtiön juhlaluettelo, osa 2: Kustannustuotanto 1953-1958, luettelot toimittanut E. Ellilä. WSOY 1959 * Erik Johan Blom, Sysmän kappalainen. 1960 * Piekkolan lähde sekä muita itähämäläisiä kotiseutuaiheita : 16 kuvaa. Heinola 1961 * "En huoli sinun viinastas" : väkijuomien käyttö ja raittius Aleksis Kiven kuvaamana. Suomen raittiusjärjestöjen liitto, Helsinki 1962 * Mikä on kirja. Omakustanne, Porvoo 1962 * E. J. Ellilän kirjaston luettelo, osa 1 A-L. Helsingin yliopiston kirjasto 1964 * Itähämäläisiä kirjailijoita : Erik Johan Blomista Kaarina Helakisaan. Heinola 1966 * E. J. Ellilän kirjaston luettelo, osa 1 M-Ö, käsikirjoitukset. Helsingin yliopiston kirjasto 1967 * Kirjallisen tuotantoni luettelo 1905-1968, Helsingin yliopiston kirjaston monistesarja 2. 1969 == Lähteet == * Suomen kirjailijat tietokanta * Vellamon vinit: E. J. Ellilä === Viitteet === == Aiheesta muualla == * Eero Niinikoski: Kirjoille omistettu elämä . Kouvolan sanomat 16.7.2011. Luokka:Suomalaiset kirjailijat Luokka:Bibliofiilit Luokka:Suomalaiset keräilijät Luokka:Suomalaiset päätoimittajat Luokka:Vuonna 1892 syntyneet Luokka:Vuonna 1983 kuolleet